De tidligst kendte dokumenterede beretninger om den danske Dannebrogsmyte er fra starten af 1500-tallet af henholdsvis teologen og forfatteren [[Christiern Pedersen]], der i 1520'erne skrev en Danmarkskrønike, og munken Peder Olsen (Petrus Olai) fra Gråbrødreklostret i Roskilde.<ref>Jensen, s. 210.</ref> Begge byggede tilsyneladende på den samme, nu ukendte kilde, der imidlertid stedfæstede miraklet til et slag ved byen [[Fellin]] (Viljandi i det nuværende Estland) i 1208 i forbindelse med et ellers ukendt dansk [[korstog]] til [[Livland]] i dette år.<ref>Jensen, s. 211.</ref> Peder Olsen mente imidlertid, at årstallet og stedet var en misforståelse og i stedet måtte referere til slaget ved Lyndanisse i 1219, og senere historikere har fulgt denne tradition og knyttet myten til Volmerslaget.<ref>jvf. Lind</ref>
Historie